

### REPUBLIKA E SHQIPËRISË

**KOMISIONI QËNDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### V E N D I M

**PËR MIRATIMIN E MODELEVE TË DOKUMENTEVE** **QË DO TË PËRDOREN NGA GRUPI I NUMËRIMIT DHE KOMISIONI I ZONËS SË ADMINISTRIMIT ZGJEDHOR PËR NXJERRJEN E REZULTATEVE TË ZGJEDHJEVE TË PJESSHME PËR KRYETAR TË KOMUNËS DARDHAS dhe KOMUNËS RRETHINA, TË DATËS 01.09.2013**

Komisioni Qendror i Zgjedhjeve, në mbledhjen e tij të datës 09.08.2013, me pjesëmarrjen e:

Lefterije LUZI (LLESHI)- Kryetare

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

shqyrtoi çështjen me:

**OBJEKT:** Miratimi i modeleve të dokumenteve që do të përdoren nga GN-ja dhe KZAZ-ja për nxjerrjen e rezultateve të zgjedhjeve të pjesshme për kryetar të Komunës Dardhas dhe Komunës Rrethina, të datës 01.09.2013.

**BAZA LIGJORE:** Neni neni 23, pika 1, gwrma a, nenet 119 dhe 122 të ligjit nr.10019, datë 29.12.2008 “Kodi Zgjedhor i Republikës së Shqipërisë”.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmëve;

**V E N D O S I :**

1. Të miratojë modelet e dokumenteve që do të përdoren nga Grupi i Numërimit dhe Komisioni i Zonës së Administrimit Zgjedhor për nxjerrjen e rezultateve të zgjedhjeve të pjesshme për kryetar të Komunës Dardhas dhe Komunës Rrethina, të datës 01.09.2013, bashkëlidhur këtij vendimi:

a) tabelë e rezultateve për QV-në, model 57-13;

b) tabelë përmbledhëse e rezultateve për njësinë e qeverisjes vendore, model 40-13;

ç) vendim i KZAZ-së për miratimin e Tabelës Përmbledhëse të Rezultateve për njësinë e qeverisjes vendore, model 40-13 V.

2. Tabelat e rezultateve model 57-13 dhe 40-13 të prodhohen në format A4, në blloqe me letër kimike, me numra serial, me nga 5 fletë seicili. Në keto modele të paraprintohen kandidatët për kryetar njësie sipas fletës së votimit. Fleta e parë e bllokut të shërbejë si tabelë origjinale, fletët e tjera të shërbejnë si kopje.

Ky vendim hyn në fuqi menjëherë.

[Model 40-13](Model%2040-13.doc)

[Model 40-13\_1](Model%2040-13_1.doc)

[Model 57-13](Model%2057-13.doc)

[Model vendimi\_40-13V](model%20vendimi_40-13V.doc)